CELEX: 32019D2008
Language: et
Date: 2019-11-28 00:00:00
Title: Nõukogu otsus (EL) 2019/2008, 28. november 2019, Euroopa Liidu nimel võetava seisukoha kohta Rahvusvahelises Mereorganisatsioonis selle assamblee 31. istungjärgul seoses päästevahendites helkurmaterjali kasutamist ja paigaldamist käsitleva resolutsiooni A.658(16) muudatuste ning ühtlustatud ülevaatuste ja tunnistuste andmise süsteemil (HSSC) põhinevaid ülevaatuse suuniseid käsitleva resolutsiooni vastuvõtmisega

3.12.2019   
               
               
                  ET
               
               
                  Euroopa Liidu Teataja
               
               
                  L 312/40
               
            
         NÕUKOGU OTSUS (EL) 2019/2008,
         28. november 2019,
         Euroopa Liidu nimel võetava seisukoha kohta Rahvusvahelises Mereorganisatsioonis selle assamblee 31. istungjärgul seoses päästevahendites helkurmaterjali kasutamist ja paigaldamist käsitleva resolutsiooni A.658(16) muudatuste ning ühtlustatud ülevaatuste ja tunnistuste andmise süsteemil (HSSC) põhinevaid ülevaatuse suuniseid käsitleva resolutsiooni vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Meretranspordi valdkonnas võetava liidu meetme eesmärk peaks olema merekeskkonna kaitse ja meresõiduohutuse parandamine.
                  
               
                     (2)
                  
                  
                     Rahvusvahelise Mereorganisatsiooni (IMO) assamblee võtab oma 25. novembrist 4. detsembrini 2019 toimuval 31. istungjärgul (assamblee 31. istungjärk), eeldatavasti vastu päästevahendites helkurmaterjali kasutamist ja paigaldamist käsitleva resolutsiooni A.658(16) („resolutsioon A.658(16)“) muudatused ning ühtlustatud ülevaatuste ja tunnistuste andmise süsteemil (HSSC) põhinevaid ülevaatuse suuniseid („ülevaatuse suunised“) käsitleva resolutsiooni.
                  
               
                     (3)
                  
                  
                     On asjakohane määrata kindlaks assamblee 31. istungjärgul liidu nimel võetav seisukoht, kuna resolutsiooni A.658(16) muudatused ning ülevaatuse suuniseid käsitlev resolutsioon võivad otsustavalt mõjutada liidu õiguse sisu, nimelt Euroopa Parlamendi ja nõukogu direktiivi 2014/90/EL, (1) komisjoni rakendusmäärust (EL) 2019/1397 (2) ning Euroopa Parlamendi ja nõukogu määrust (EÜ) nr 391/2009 (3).
                  
               
                     (4)
                  
                  
                     Meresõiduohutuse komitee 101. istungjärgul, mis toimus 5.–14. juunil 2019 Londonis, tuletati meelde, et oma eelmisel istungjärgul, kus käsitleti IMO dokumenti MSC 100/19/4, milles esitati muudatused resolutsiooni A.658(16), nõustus meresõiduohutuse komitee jätma kõnealuse resolutsiooni punktist 4.10 välja sõnad „süsinikelektrood“ ning palus IMO sekretariaadil koostada asjakohane IMO assamblee resolutsiooni projekt heakskiitmiseks meresõiduohutuse komitee 101. istungjärgul, et esitada see vastuvõtmiseks assamblee 31. istungjärgul (MSC 100/20, punktid 19.14 ja 19.15). Seejärel kiideti meresõiduohutuse komitee 101. istungjärgul IMO assamblee resolutsiooni projekt resolutsiooni A.658(16) muutmiseks heaks.
                  
               
                     (5)
                  
                  
                     Ameerika Ühendriigid ja Rahvusvaheline Klassifikatsiooniühingute Assotsiatsioon esitasid alternatiivse ettepaneku assamblee 31. istungjärgul resolutsiooni A.658(16) punkti 4.10 muutmiseks (IMO dokument A 31/10/4).
                  
               
                     (6)
                  
                  
                     IMO dokumentide rakendamise allkomitee („allkomitee“) tuletas oma 5. istungjärgul meelde, et eelmisel istungjärgul moodustati laevade ühtlustatud ülevaatuste ja tunnistuste andmise süsteemil (HSSC) põhinevate suuniste läbivaatamise sidepidamisrühm ja koostati IMO õigusaktide rakendamise koodeksi kohaste kohustuste mittetäielik loetelu, et jätkata ülevaatuse suuniste ajakohastamist selliselt, et lisada nõuded, mis tulenevad muudatuste tegemisest asjaomastes IMO õigusaktides, mis jõustuvad enne 31. detsembrit 2019 (kaasa arvatud), eesmärgiga esitada muudetud ülevaatuse suuniste kavand assamblee 31. istungjärgule vastuvõtmiseks. Meresõiduohutuse komitee andis oma 101. istungjärgul loa, et allkomitee esitaks oma töö tulemused otse assamblee 31. istungjärgule vastuvõtmiseks. Oma 6. istungjärgul nõustus allkomitee esitama muudetud ülevaatuse suuniste kavandi assamblee 31. istungjärgule kaalumiseks ja vastuvõtmiseks.
                  
               
                     (7)
                  
                  
                     Liit ei ole IMO liige ega asjaomaste konventsioonide ega koodeksite osaline. Seepärast peaks nõukogu volitama liikmesriike väljendama liidu seisukohta assamblee 31. istungjärgul ja kinnitama oma nõusolekut, et assamblee 31. istungjärgul vastuvõetavad muudatused ja resolutsioon on nende suhtes siduvad määral, mil need muudatused ja nimetatud resolutsioon kuuluvad liidu ainupädevusse,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Rahvusvahelises Mereorganisatsiooni (IMO) assamblee 31. istungjärgul, on kiita heaks:
            
                        a)
                     
                     
                        resolutsiooni A.658(16) (helkurmaterjali kasutamise ja paigaldamise kohta päästevahendites) muudatuste, nagu need on esitatud IMO dokumendi MSC 101/24/Add.1 27. lisas, või alternatiivselt IMO dokumenti A 31/10/4 kavandatud muudatuste vastuvõtmine ning
                     
                  
                        b)
                     
                     
                        ühtlustatud ülevaatuste ja tunnistuste andmise süsteemil (HSSC) põhinevaid ülevaatuse suuniseid käsitleva resolutsiooni vastuvõtmine ning resolutsiooni A.1120(30) kehtetuks tunnistamine, nagu on sätestatud IMO dokumendi III 6/15/Add.1 11. lisas.
                     
                  
         
            Artikkel 2
            
               1.   Artiklis 1 sätestatud liidu nimel võetavat seisukohta väljendavad kõik IMOsse kuuluvad liikmesriigid, tegutsedes ühiselt liidu huvides.
            
            
               2.   Artiklis 1 osutatud seisukoha ebaoluliste osade muutmises võidakse kokku leppida ilma täiendava nõukogu otsuseta.
            
         
         
            Artikkel 3
            Liikmesriike volitatakse andma liidu huvides oma nõusolek, et artikli 1 punktis a osutatud muudatused ja artikli 1 punktis b osutatud resolutsioon on nende suhtes siduvad sel määral, mil need muudatused ning nimetatud resolutsioon kuuluvad liidu ainupädevusse.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 28. november 2019
            
               
                  Nõukogu nimel
               
               
                  eesistuja
               
               T. HARAKKA
            
         
         
            (1)  Euroopa Parlamendi ja nõukogu 23. juuli 2014. aasta direktiiv 2014/90/EL, milles käsitletakse laevavarustust ja millega tunnistatakse kehtetuks nõukogu direktiiv 96/98/EÜ (ELT L 257, 28.8.2014, lk 146).
         
            (2)  Komisjoni 6. augusti 2019. aasta rakendusmäärus (EL) 2019/1397, milles esitatakse laevavarustuse projekteerimis-, ehitus- ja toimivusnõuded ning katsestandardid ja tunnistatakse kehtetuks rakendusmäärus (EL) 2018/773 (ELT L 237, 13.9.2019, lk 1).
         
            (3)  Euroopa Parlamendi ja nõukogu 23. aprilli 2009. aasta määrus (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta (ELT L 131, 28.5.2009, lk 11).